# PREDMET: KEMIJA

# UČITELJICA: Milica Lisjak-Novak

## RAZRED: 7. – 8.

|  |  |
| --- | --- |
| **OCJENA** | **Usvojenost obrazovnih sadržaja** |
| ODLIČAN (5) | Reproducira, razumije, nadograđuje stečena znanja. Samostalno obrazlaže sadržaj navodeći i vlastite primjere, rješava i složene probleme i zadatke. Poznaje kemijsku simboliku, korelira stečena znanja sa sadržajima drugih predmeta. Može prenositi svoja znanja drugima te je siguran i jasan u izlaganju nastavnog sadržaja. Uči s razumijevanjem i ima razvijeno logičko zaključivanje. Koristi se različitim izvorima znanja. Aktivan pri učenju novog gradiva. |
| VRLO DOBAR (4) | Reproducira i razumije obrađeni nastavni sadržaj. Poznaje sadržaj, nadograđuje stečena znanja. Sadržaj obrazlaže uglavnom samostalno, koristi zadane primjere i samostalno rješava probleme i zadatke. Poznaje kemijsku simboliku, povezuje zadane podatke. Uz malu pomoć nastavnika povezuje sadržaje s drugim nastavnim predmetima. Pomalo nesiguran u odgovoru. Aktivan na satu. |
| DOBAR (3) | Učeni(k)ca reproducira i prepoznaje osnovne pojmove. Razumije osnovni sadržaj, ali je površan u njegovoj primjeni. Sadržaj može obrazložiti koristeći zadane primjere, ali uz pomoć nastavnika. Poznaje osnovne formule i kemijsku simboliku, samostalno rješava jednostavne zadatke. Ponekad griješi prilikom samostalnog rješavanja složenijih zadataka. |
| DOVOLJAN (2) | Učeni(k)ca djelomično prepoznaje i reproducira osnovne pojmove. Djelomično razumije sadržaj, ali ga ne zna primijeniti niti obrazložiti koristeći zadane primjere. Poznaje osnovne formule i kemijsku simboliku, ali često griješi prilikom samostalnog rješavanja jednostavnih zadataka. Iznošenje gradiva je površno i nesigurno. Potrebna je pomoć učitelja pri radu. |
| NEDOVOLJAN (1) | Učenik ne razumije i ne prepoznaje nastavni sadržaj i nije ga u stanju samostalno reproducirati. Na pitanja ne odgovara ili odgovara nejasno. Osnovne formule i kemijsku simboliku ne poznaje i ne može samostalno rješavati jednostavne zadatke. Učenik odbija suradnju. |
| **OCJENA** | **ocjenjivanje praktičnih radova** |
| ODLIČAN (5) | - u cijelosti savladao tehniku lab. rada i mjere opreza- samostalan, brz, spretan- samostalno izvodi zaključke na osnovi pokusa- bilješke točne, sažete, crteži uredni, opisani- koristi različite izvore znanja- pridonosi učinkovitom radu u grupi i u paru- kreativan pri izvedbi- razvijena sposobnost komunikacije,uvažava tuđe mišljenje- kemijske promjene prikazuje kemijskim jednadžbama prezentacije i plakati uredni i točni,samostalno prezentirani |
| VRLO DOBAR (4) | - ponekad potrebna pomoć za izvođenje zaključka na temelju pokusa- radi po naputku učitelja- savladao tehnike lab. rada i osnovne mjere opreza- bilješke točne (dopunjava ih)- poštuje dogovor, razvijena sposobnost komunikacije- prepoznaje pojavu,ali je u primjeni nesiguran- prezentacije i plakati uredni s malo grešaka |
| DOBAR (3) | - treba poticati razvoj interesa- pravilno rukuje kemijskim priborom- ponekad previdi mjere opreza- nesiguran pri izvođenju zaključaka- ponekad potrebna pomoć učitelja- radi po naputku- nije samostalan, oslanja se na pomoć drugih- teže povezuje rezultate opažanja s praktičnim radom prezentacije i plakati uredni s dosta grešaka,prezentirani uz pomoć učitelja |
| DOVOLJAN (2) | - savladao tehniku lab. rada - površan u provođenju mjera opreza- ponekad zanemaruje naputke učitelja- bilješke nepotpune, crteži neopisani- nije samostalan- rado posluša savjet, ali ga se dosljedno ne drži- vrlo teško izvodi zaključke na temelju rezultata pokusa- često potrebna pomoć učitelja- prezentacije i plakati površni s dosta grešaka |
| NEDOVOLJAN (1) | - Učenik odbija izvođenje pokusa- Ne sudjeluje u radu grupe pri izvođenju pokusa- Ne piše bilješke- Ne zna usmeno prezentirati rezultate pokusa- Ometa rad- Zanemaruje upute učitelja |
| **OCJENA** | **PISANE PROVJERE (ISPITI ZNANJA)** |
| ODLIČAN (5) | 90-100 %  |
| VRLO DOBAR (4) | 76-89 % |
| DOBAR (3) | 61-75 % |
| DOVOLJAN (2) | 50-60 % |
| NEDOVOLJAN (1) | 0-49 % |